งานเข้า! BMW เรียกรถคืนเกือบ 12,000 คัน หลังพบปัญหาที่ล็อคเบาะนั่งเด็ก
งานเข้า! BMW เรียกรถคืนเกือบ 12,000 คัน หลังพบปัญหาที่ล็อคเบาะนั่งเด็ก
11 ส.ค. 2559

ผู้สื่อข่าวรายงานว่า บริษัท BMW ค่ายรถยนต์รายใหญ่สัญชาติเยอรมนี ประกาศเรียนคืนรถยนต์ในเกาหลีใต้เกือบ 12,200 คัน เนื่องจากพบปัญหาที่ที่ล็อคเบาะนั่งเด็ก
กระทรวงที่ดิน โครงสร้างพื้นฐาน และคมนาคมของเกาหลีใต้เปิดเผยว่า บริษัท BMW Korea ผู้นำเข้าและจัดจำหน่ายรถยนต์แบรนด์ BMW ในเกาหลีใต้ เตรียมเรียกคืนรถยนต์ BMW ทั้งหมด 11 รุ่นจำนวน 11,968 คัน ซึ่งรวมถึงรุ่น X3 xDrive20i ที่ผลิตในระหว่างวันที่ 19 พ.ย. 2553 – 15 เม.ย. ปีนี้
กระทรวงระบุว่า เจ้าหน้าที่ได้ตรวจพบข้อบกพร่องในการเชื่อมที่ล็อคเบาะนั่งเด็กในรถยนต์รุ่นที่เรียกคืน ซึ่งอาจจะส่งผลให้ตัวล็อคทำงานผิดพลาด
ทั้งนี้ เจ้าของรถยนต์รุ่นที่เรียกคืนจะได้รับการแก้ไขโดยไม่มีค่าใช้จ่ายนอกจากนี้มีรายงานว่า บริษัท GM Korea ซึ่งเป็นบริษัทในเครือ General Motors ในเกาหลีใต้ ระบุว่า ทางบริษัทจะเรียกคืนรถยนต์ 384 คัน รุ่น Malibu และ Alpheon ที่ผลิตในระหว่างวันที่ 9 ก.ค.-13 ก.ค. เนื่องจากพบข้อบกพร่องในที่ล็อคเข็มขัดนิรภัย 